Дипломмен ауылға: Жас маманның ауылда жұмыс істеу мерзімі неліктен қысқартылды
DATE: 17:14, 07 Тамыз 2019 | GMT +5
TITLE: Дипломмен ауылға: Жас маманның ауылда жұмыс істеу мерзімі неліктен қысқартылды
URL: https://kaz.inform.kz/news/diplommen-auylga-zhas-mamannyn-auylda-zhumys-isteu-merzimi-nelikten-kyskartyldy_a3554424/
META: DATE: 17:14, 07 Тамыз 2019 | GMT +5
TOTAL WORDS: 136
AUTHOR(S):
TEXT: «Мамандардың міндеттерін орындау мерзімі, яғни ауылда жұмыс істеу бойынша міндетті мерзімі 5 жылдан 3 жылға қысқартылды», - деді Ұлттық экономика вице-министрі Ермек Алпысов Үкіметтің баспасөз орталығында. 3 жылдық мерзім жас маманның ауылда орнығуына жете ме? Бұл сұраққа вицеминистр былайша жауап берді. «Ауылда тұру мерзімі неліктен қысқартылды? Бұл өзгерістің енгеніне біршама уақыт болып қалды. Бағдарламаға қатысушылардың талап-тілегіне және жергілікті атқарушы органдардың сұранысына қарадық. Біз әрбір адамның конституциялық құқығын шектей алмаймыз. Әр жас маманның өзінің өмірі, отбасылық жағдайы болуы мүмкін. Сол себепті, Үкіметтің қаулысымен бірнеше жыл бұрын мерзімді 5 жылдан 3 жылға қысқарту туралы шешім шыққан еді. Егер аймақтар жас мамандардың міндетті жұмыс істеу мерзімін ұзарту туралы ұсыныс білдірсе – мархабат, қарастыруға дайынбыз», - деді Ермек Алпысов. Еске сала кетсек, Ермек Алпысов бұған дейін «Дипломмен ауылға» бағдарламасы бойынша 5 172 маманға бір реттік көтерме жәрдемақы берілгенін хабарлаған болатын
